stanford-oval/wikipedia huggingface dataset:
Georg Heinrich von Görtz
Kukistuminen ja kuolema

Kaarle XII:n saatua surmansa rintamalla Görtz oli tuhon oma. Ylhäisö ja virkamiehistö vihasivat häntä juonittelevana ulkomaalaisena ja kansa piti häntä veronylkyrinä ja kurjuuden aiheuttajana. Myös Kaarlen sisko ja seuraaja Ulriika Eleonoora inhosi Görtziä. Ulriika Eleonooran puoliso, armeijan generalissimus Fredrik Hesseniläinen järjesti ensi töikseen Görtzin pidätetyksi estääkseen tätä puuttumasta kruununperimykseen ja lisätäkseen omaa suosiotaan. Kuninkaan luo Fredriksteniin matkalla ollut Görtz vangittiin 2. joulukuuta 1718 Tanumin pappilassa. Hänelle järjestettiin näytösoikeudenkäynti valtaneuvoston päätöksellä tammikuussa 1719 asetetussa erityiskomissiossa, jonka jäsenet olivat hänen vihamiehiään, eikä hänelle annettu oikeutta asianajajaan. Häntä syytettiin pahantahtoisuudesta ja petollisuudesta kuningasta ja valtakuntaa kohtaan, kuninkaan suosion hankkimisesta virkamiehiä panettelemalla, kuninkaan saattamisesta alamaistensa epäluottamuksen alaiseksi ja rauhan solmimisen jarruttamisesta. Görtz tuomittiin kuolemaan 11. helmikuuta ja teloitettiin mestaamalla Tukholmassa 19. helmikuuta 1719.
Görtzille pidetty häpeämättömän poliittinen oikeudenkäynti herätti Euroopassa yleistä paheksuntaa. Hänet haudattiin Schlitzin kaupunginkirkkoon Saksaan.
Jälkivaikutus

Görtzin väitettiin aiheuttaneen Ruotsin valtiolle taloudellisia menetyksiä, joita vaadittiin korvattaviksi hänen kuolinpesänsä varoista. Vuoden 1723 säätyvaltiopäiville esitetyn selvityksen mukaan hänen perillisensä olivat velkaa Ruotsin valtiolle 15 tynnyriä kultaa. Perilliset vaativat vuorostaan Ruotsin valtiolta korvauksia. Venäjän hovin painostuksesta perillisille maksettiin 1770-luvulla 1,2 miljoonan hopeataalerin korvaukset, joista tosin suurin osa päätyi heidän saatavansa ostaneelle konsortiolle. Lisäksi kuningas Kustaa III lahjoitti vuonna 1776 Görtzin tyttärelle henkilökohtaisena lahjana 60 000 hopeataaleria maksuna ”valtion verivelasta”. Görtzin jakobiiteilta saama valtiolaina maksettiin takaisin valtiopäivien päätöksellä vuonna 1755.
Aiheesta muualla

Kuvia tai muita tiedostoja aiheesta Georg Heinrich von Görtz Wikimedia Commonsissa
Kaarle XII ja Görtz.
Hautjärvi (Mäntsälän kylä)

Hautjärvi on kylä Koillis-Mäntsälässä. Kylältä on matkaa Mäntsälän keskustaan n. 15 km, Pukkilaan 10 km, Lahteen 20 km, ja Helsinkiin 70 km.  Kylällä asuu n. 250 ihmistä (2009). Vuonna 1647 kylä luovutettiin herra von Vietinghofille, ja kylästä muodostui Hautjärven kartano, jonka alueiden pinta-ala oli yli 3 000 ha. Kartano oli aatelissuvun omistuksessa aina 1880-luvulle asti. 1900-luvun alussa kartanon alueelta erotettiin Ruohojärven kartanon alueet. Kylän nykyiset tilat on erotettu kartanoista 1920-luvulta alkaen. Kylällä on kaksi uimarantaa ja aktiivinen kylätoimikunta. Peruskoulu on lakkautettu 2000-luvulla.
Puscifer

| Puscifer |
| --- | --- |
 Puscifer esiintymässä vuonna 2011.
Tiedot
Toiminnassa:  1995–
Tyylilaji:  alternative rock post-industrial trip hop experimental ambient
Kotipaikka:   Los Angeles, Kalifornia
Laulukieli:  englanti
Jäsenet:  Maynard James Keenan
Levy-yhtiö:  Puscifer Entertainment  
Aiheesta muualla
Kotisivut
Infobox OKNimi-testi OK: 
Puscifer on muusikko Maynard James Keenanin (Tool, A Perfect Circle) sivuprojekti. Se edustaa tyyliltään industrial-musiikkia. Yhtye julkaisi 30. lokakuuta 2007 ensimmäisen studioalbuminsa ”V” Is for Vagina. Tätä ennen yhtye oli levyttänyt vain pienempiä julkaisuja.
Yhtyeen nimi Puscifer on peräisin Mr. Show -sketsisarjan ensimmäisestä jaksosta, jossa Keenan esiintyy samannimisen yhtyeen jäsenenä.
Jäsenet

Maynard James Keenan
Danny Lohner
Diskografia

2003 – Underworld-soundtrack (kappaleella ”REV 22:20”)
2005 – Saw II -soundtrack (kappaleella ”REV 22:20 (Rev 4:20 Mix)”)
2006 – Underworld: Evolution -soundtrack (kappaleella ”The Undertaker (Renholder Mix)”)
Diskografia > Singlet

2007 – ”Cuntry Boner”
2007 – ”Queen B.”
2008 – ”DoZo”
2009 – ”The Mission”
2011 – ”Conditions of My Parole”
2011 – ”Man Overboard”
2012 – ”Telling Ghosts”
Diskografia > EP:t

2007 – Don’t Shoot the Messenger
2009 – ”C” Is for (Please Insert Sophomoric Genitalia Reference Here)
2013 – Donkey Punch The Night
Diskografia > Remix-albumit

2008 – ”V” Is for Viagra. The Remixes
2008 – ”D” Is for Dubby – The Lustmord Dub Mixes
2010 – Sound into Blood into Wine
2013 – All Re-Mixed Up
2016 – Money Shot Your Re-Load
2023 – Existential Reckoning: Rewired
Diskografia > Studioalbumit

2007 – ”V” Is for Vagina
2011 – Conditions of My Parole
2015 – Money Shot
2020 – Existential Reckoning
Diskografia > Musiikkivideot/DVDt

”Cuntry Boner” (2007)
”Queen B.” (2008)
”DoZo” (2008)
”Momma Sed” (2008)
”The Mission” (2009)
”Man Overboard” (2011)
”Conditions of My Parole” (2011)
”Telling Ghosts” (2012)
”Bohemian Rhapsody” (2013)
”Toma” (2014)
”Grand Canyon” (2015)
”Money Shot” (2015)
”The Remedy” (2015)
”The Arsonist” (2016)
”Apocalyptical” (2020)
”Theorem” (2020)
”Bullet Train to Iowa” (2021)
Aiheesta muualla

Virallinen sivusto
Puscifer Myspacessa (englanniksi)
Halinanlammi

| Halinanlammi |
| --- | --- |
Valtiot:  Suomi
Maakunnat:  Kanta-Häme
Kunnat:  Forssa
Koordinaatit:  60°58′32″N, 23°30′54″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kojonjoen valuma-alue (35.96)
Laskujoki:  oja Sokeaojaan 
Järvinumero:  35.964.1.001
Mittaustietoja
Pinnankorkeus:  107 m 
Rantaviiva:  1,256 km 
Pinta-ala:  0,07039 km² 
 fiHalinanlammi 
Halinanlammi on Kanta-Hämeessä Forssassa sijaitseva järvi, joka kuuluu Kokemäenjoen vesistössä Loimijoen valuma-alueella Kojonjoen valuma-alueeseen.
Maantiede

Järven pinta-ala on 7,0 hehtaaria ja sen pituus on 550 metriä ja leveys 200 metriä. Järveen laskee kolme pelto- ja metsäojaa. Järven luusua sijaitsee järven kaakkoisrannalla, josta saa alkunsa 1,5 kilometriä pitkä laskuoja, joka yhtyy ensin Sokeaojaan ja sitten Koijokeen eli Kojonjokeen.
Järven rantaviiva on 1,3 kilometriä pitkä ja ranta on pääosin moreeni- ja kalliopohjaista metsämaastoa, mutta rajautuu peltomaahan pohjoisessa. Itäranta nousee jyrkästi Halinanvuorelle, joka yltää 137,4 metriä merenpinnan yläpuolelle. Rannoille on rakennettu runsaasti loma-asuntoja.
Säännöstely

Järven vedenpintaa seurataan jatkuvasti ja säännöstellään padolla.
Historia

Vuoden 1856 Kalmbergin kartastossa lampi oli piirrettynä ja sen nimi kirjoitettiin "Halinajärvi".
Greater Underwater Propulsion Power Program

Greater Underwater Propulsion Power Program (GUPPY) oli Yhdysvaltain laivaston toisen maailmansodan jälkeen aloittama ohjelma, jonka tarkoituksena oli parantaa sukellusveneiden nopeutta pinnan alla, ohjattavuutta ja toimintamatkaa. Lyhenteen lopussa oleva Y-kirjain lisättiin vain ääntämisteknisistä syistä.
Laivasto aloitti ohjelman, jossa analysoitiin sotasaaliina saatuja Saksan laivaston tyypin XXI sukellusveneitä U-2513 ja U-3008. Tulokset johtivat neljään erilliseen tavoitteeseen, jotka olivat akustojen tehon lisääminen, sukellusveneiden virtaviivaistaminen, snorkkelien käyttöönotto ja tulenjohtojärjestelmän parantaminen. Laivasto keskittyi uuden alusluokan suunnitteluun, mutta hankintatoimisto uskoi tavoitteisiin päästävän olemassaolevien Gato-, Balao- ja Tench-luokkien alusten modernisoinnilla. Kesäkuussa 1946 laivaston operaatiopäällikkö hyväksyi GUPPY-projektin. Alun kahden aluksen muutostyöt Portsmouthin laivastontelakalla kasvoi useaksi erilaiseksi muutosohjelmaksi. Muutostyöt tuottivat seitsemän erilaista versiota, jotka olivat: GUPPY I, GUPPY II, GUPPY IA, Fleet Snorkel, GUPPY IIA, GUPPY IB ja GUPPY III. Osa aluksi muutetuista aluksista koki useampia erilaisia versioita hankkeen edetessä.
GUPPY IA

Hankintatoimisto määritti vuoden 1951 GUPPY IA (SCB 47A) ohjelman GUPPY II:n edullisemmaksi vaihtoehdoksi. Ohjelma sisälsi pääosan GUPPY II:n parannuksista, mutta siitä puuttui akuston muutos ja siihen liittyvät laajat sisätilamuutokset. Aluksille asenneetiin tehokkaammat Sargo II -akut, jotka oli kehitetty halvemmiksi vaihtoehdoiksi tarjoten kuitenkin lähes saman tehon. Sargo II -akkujen kestoikä oli myös parempi kuin GUPPY-akkujen mutta heikompi kuiten alkuperäisten Sargo-akkujen. Kaikuhuonetilat sijoitettiin uudelleen etummaiseen torpedohuoneeseen makuutilojen alapuolelle.
Muutostyöt tehtiin seuraaville aluksille:
USS Becuna
USS Blackfin
USS Caiman, Turkin laivaston TCG Tumlupinar (S339)
USS Blenny
USS Chivo, Argentiinan laivaston ARA Santiago del Estero (S-22)
USS Chopper
USS Atule, Perun laivaston BAP Pacocha (SS-48)
USS Sea Poacher, Perun laivaston BAP La Pedrera (SS-49)
USS Sea Robin
USS Tench
GUPPY IIA

Vuosina 1952-1954 toteutettu GUPPY IIA (SCB 47C) oli GUPPY IA -ohjelman kaltainen.
GUPPY IB

GUPPY IB oli ainoastaan termi, joka kuvasi rajoitettua päivitystä neljälle Nato-maiden laivastoille luovutettavalle alukselle. Aluksiin asennettiin snorkkeli ja ne vastasivat GUPPY IA päivitystä ilman kaikuluotaimen vaihtoa, tulenjohtojärjestelmän modernisointia tai ESM-järjestelmää.
Alukset olivat:
USS Barb,  Italian laivaston Enrico Tazzoli (S511)
USS Dace, Italian laivaston Leonardo da Vinci (S510)
USS Hawkbill, Alankomaiden laivaston Hr. Ms. Zeeleeuw (S803)
USS Icefish, Alankomaiden laivaston Hr. Ms. Walrus (S802)
GUPPY III

{
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Greater Underwater Propulsion Power Program
Käännös suomeksi
Gustavsburg

Gustavsburg on Saksassa Ginsheim-Gustavsburgin kaupunginosa Reinin itärannalla, vastapäätä Mainzin kaupunkia. Ginsheim-Gustavsburgissa on noin 16 000 asukasta.
Alueella oli asutusta jo kelttiläisten aikaan. Roomalaiset rakensivat sinne linnoituksen, ja myöhemmin Gustavsburgina tunnetulle paikalle Mainin suulle rakennettiin kastelli. 30-vuotisen sodan aikana Kustaa II Aadolf soti seudulla, ja sinne rakennettiin linnoitus, joka sai 1633 nimen hänen mukaansa Axel Oxenstiernan laatimassa asiakirjassa. Jotta seudulle syntyisi pysyvä asutus, asiakirjassa luvattiin etuoikeuksia, kuten verovapaus. Asukkaita se ei kuitenkaan linnoitukseen saanut houkutelluksi. Rakennustöiden aikana löytyi paljon arvokasta aineistoa, jota Oxenstierna lähetti matkaan Ruotsiin, mutta laiva upposi myrskyssä ja vei aarteet mennessään. Gustavsburg sai uuden alun 1859, jolloin Reinin yli rakennettiin silta. Sinne syntyi myös tehdas MAN, ja paikkakunnan kehitys pääsi käyntiin.
Kaupunkiin perustettiin 1858 Vereinigte Maschinenfabrik Augsburg und Maschinenbaugesellschaft Nürnberg, A.-G:n (MAN) haaraosasto Brückenbauanstalt Gustavsburg, joka oli Saksan suurin ja huomattavin sillanrakennuspaja. Se on rakentanut muun muassa 170 metrin jänteisen ja 107 metriä korkean rautatie-kaarisillan Wupperlaakson yli Müngstenin lähelle, Grünenthal-sillan Itä-Pohjanmeren kanavan yli, katusillat Reinin yli Wormsissa sekä sillan Ruhrortin ja Hombergin välille (625,8 m) ja Suomessa Kyrönsalmen sillan Savonlinnan lähelle. Laitoksen johtajana oli 1858–1884 tunnettu sillanrakentaja Heinrich Gerber.
Natsi-Saksan aikana paikkakunnalla oli työleiri, josta tuli työläisiä lähiseudun tehtaisiin.
Aiheesta muualla

Kuvia tai muita tiedostoja aiheesta Gustavsburg Wikimedia Commonsissa
Hauts-de-Seine

Hauts-de-Seine on Ranskan departementti numero 92. Se sijaitsee Pariisin länsipuolella Île-de-Francen alueella ja kuuluu Pariisin esikaupunkialueeseen. Departementissa on 1 581 628 asukasta (2011) ja sen väestötiheys on 9 006,5 asukasta neliökilometrillä. Departementti on jaettu 36 kuntaan, joista väkiluvultaan suurimmat ovat Boulogne-Billancourt, Nanterre ja Colombes. Hauts-de-Seinen pääkaupunki on Nanterre.
Hauts-de-Seine on Pariisin jälkeen Ranskan vaurain departementti, ja siellä sijaitsee moderni La Défensen toimisto- ja liikekeskittymä.
Heljä Talvikki Ahonen

Heljä Talvikki Ahonen (4. tammikuuta 1942 Helsinki – 7. lokakuuta 1992 Helsinki) oli suomalainen dramaturgi, joka työskenteli pitkään kuunnelmaohjaajana Radioteatterissa.
Ahonen valmistui Teatterikorkeakoulusta vuonna 1965, jonka jälkeen hän työskenteli 1990-luvun alkuun saakka Yleisradion Radioteatterissa. Hän ohjasi muun muassa kotimaista realismia, lastenkuunnelmia sekä satiirisia viihdekuunnelmia. Vuonna 1989 Ahosen ohjaama Juha Seppälän kuunnelma Rakkauden hauta edusti Yleisradiota Prix Italia -kilpailussa.
Hate Breeds Suffering

| Hate Breeds Suffering Lock Up |
| --- | --- | --- |

Studioalbumin tiedot
 Äänitetty : Framework Recording Studios
 Julkaistu: 2002
 Formaatti: CD, LP
 Tyylilaji: grindcore, deathgrind
 Kesto: 29.37
 Levy-yhtiö: Nuclear Blast
Lock Upin muut julkaisut
| Pleasures Pave Sewers 1999 | Hate Breeds Suffering 2002 | Play Fast or Die – Live in Japan 2005 |
Hate Breeds Suffering on brittiläisen grindcore-superyhtyeen Lock Upin toinen studioalbumi. Se julkaistiin vuonna 2002 levymerkillä Nuclear Blast.
Kappaleet

Feeding on the Opiate – 1.29
Castrate the Wreckage – 1.34
Violent Reprisal – 1.02
Detestation – 1.34
Retrogression – 1.45
Slaughtereous Ways – 1.41
Dead Seas Scroll Deception – 2.28
Hate Breeds Suffering – 2.14
Catharsis – 2.32
The Jesus Virus – 1.33
Broken World – 0.46
Horns of Venus – 2.00
High Tide in a Sea of Blood – 2.02
Cascade Leviathan – 2.42
Fake Somebody / Real Nobody – 2.00
The Sixth Extinction – 2.15
Kokoonpano

Tomas Lindberg – laulu
Jesse Pintado – kitara
Shane Embury – bassokitara
Nicholas Barker – rummut
Kokoonpano > Muut tekijät

Russ Russell – tuottaja
Mitch Harris – äänittäjä
Ben Lappin – masteroija
Daniel Tibbins – kansitaide
Duncan Bullimore – grafiikka, layout
Arvostelut

Allmusic:
The Metal Observer: 8/10
Sputnik Music: 3.5/5
Aiheesta muualla

Albumi Hate Breeds Suffering Encyclopaedia Metallum -sivustolla (englanniksi)
Hate Breeds Suffering discogs.com -sivustolla
Gustavsonin oireyhtymä

Gustavsonin oireyhtymä on X-kromosomin kautta periytyvä harvinainen oireyhtymä, joka aiheuttaa kehitysvammaisuutta, kuurosokeutta ja kouristuksia. Sokeutumisen aiheuttaa näön surkastuma. Sairaus johtaa varhaiseen kuolemaan vauvaiässä tai varhaislapsuudessa.
Gustavsonin oireyhtymä kuvattiin ensimmäistä kertaa vuonna 1993. Siitä kärsivillä on esiintynyt lisäksi muun muassa mikrokefaliaa ja spastisuutta.
Aiheesta muualla

Gustavsonin oireyhtymä Harvinaiskeskus Norio
Heljo Sepp

Heljo Sepp (15. lokakuuta 1922 – 27. marraskuuta 2015) oli virolainen pianisti ja pedagogi. Hän voitti British Councilin musiikkipalkinnon vuonna 1938. Hänen johdollaan opiskelivat myöhemmin muiden muassa Peep Lassmann ja Riine Pajusaar.
Gran Premio Lotteria

| Gran Premio Lotteria |
| --- | --- |
Kilpailupaikka:  Agnanon ravirata, Napoli
Maa:   Italia
Perustettu:  1947
Matka:  1600 metriä, autolähetys
Rotu:  lämminveriset
Ikä:  4-v. ja vanhemmat
Kilpailuennätys:  1.10,8 (Varenne 2002)
Voitokkain hevonen:  Birbone 3 Tornese 3 Une de Mai 3 Varenne 3 Mack Grace SM 3
Voitokkain ohjastaja:  Vivaldo Baldi 5 Jean-Rene Gougeon 5
Ensimmäinen palkinto:  167 440 €
Gran Premio Lotteria di Agnano eli lyhyemmin Lotteria on Agnanon raviradalla Napolissa ajettava ravikilpailu. Se on yksi neljästä suuresta eurooppalaisesta ravikilpailusta Prix d'Ameriquen,  Elitloppetin ja Oslo Grand Prixin ohella. UET Trotting Masters-rankingissa Lotteria kuuluu ylimpään Grand Slam-luokkaan.
Kilpailu ajetaan vuosittain toukokuun alussa. Siihen ovat oikeutettuja osallistumaan 4-vuotiaat ja vanhemmat hevoset. Pohjoismaisesta tavasta poiketen Lotteria ei ole kutsukilpailu, vaan siihen ilmoitetuista hevosista osallistujat karsitaan pistejärjestelmän perusteella. Lotteriassa ajetaan kolme karsintalähtöä ja finaali saman päivän aikana. Jokaisesta karsintalähdöstä kolme parasta selviytyy finaaliin, ja karsiutuneille hevosille järjestetään lohdutuslähtö. Kilpailumatkana on 1600 metriä autolähetyksellä.
Lotteriassa on yleensä kymmentuhatpäinen katsojajoukko, ja osa yleisöstä ryntää päälähdön jälkeen radalle osallistuakseen palkintojenjakoon. Perinteeksi on muodostunut, että voittajahevosen valjaista pyritään näpistämään itselle muisto. Niinpä voittajavaljakko saapuukin seremonioihin vartijoiden ympäröimänä.
Suomalaiset Lotteriassa

| Vuosi | Sijoitus | Hevonen | Ohjastaja | Aika |
| --- | --- | --- | --- | --- |
| 1999 | 7. | Indian Silver | Stig H. Johansson | 1.12,1a |
| 1990 | 4. | Friendly Face | Pekka Korpi | 1.13,4a |
| 1989 | 4. | Friendly Face | Pekka Korpi | 1.13,6a |
| 1986 | 5. | Glenn Kosmos | Pekka Korpi | 1.15,7a |
| 1985 | 8. | La Rue Blue Chip | Gerhard Krüger | 1.14,7a |
| 1983 | 1. | Keystone Patriot | Veijo Heiskanen | 1.15,6a |
Ensimmäinen Lotteriaan osallistunut suomalaishevonen Keystone Patriot voitti karsintalähdön ja finaalin. Tämän jälkeen Friendly Face ja Indian Silver ovat voittaneet karsintalähdön sekä Express Ride lohdutuslähdön vuonna 1990. Suomalaishevosista kilpailuun ovat osallistuneet myös Call Me, Ugh ja Martha de Vie, mutta ne eivät selvinneet finaaliin. Suomessa syntynyt, mutta Ruotsin rekisterissä kilpaillut Louise Laukko oli neljäs vuonna 1999.
Ulkosuomalaisista Jori Turja on osallistunut kilpailuun useilla italialaisilla hevosilla, joista Varenne voitti kolme kertaa. Vuonna 2009 kilpailun voittaneen italialaisen Island Effe-tamman valmennustiimiin kuului Harri Rantanen. Jorma Kontio voitti karsintalähdön vuonna 2004 orilla H.P. Paque, jonka omisti Timo Yli-Panula mutta joka edusti Yhdysvaltoja.
Aiheesta muualla

Agnanon raviradan kotisivut (Arkistoitu – Internet Archive) (italiaksi)
Kuvia Lotteriasta Sukuposti.netissä
HMS Thunderer

HMS Thunderer on ollut kahdeksan Britannian kuninkaallisen laivaston aluksen ja yhden maatukikohdan nimenä.
HMS Thunderer (1760), 74-tykkinen kolmannen luokan linjalaiva
HMS Thunderer (1776), 14-tykkinen ketsi
HMS Thunderer (1783), 74-tykkinen kolmannen luokan linjalaiva
HMS Thunderer (1831), 84-tykkinen toisen luokan linjalaiva
HMS Thunderer (1872), Devastation-luokan taistelulaiva
HMS Thunderer (1911), Orion-luokan taistelulaiva
HMS Thunderer (tukikohta), Royal Naval Engineering College 1946 - 1995.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Thunderer”, voi hakea sivunnimihaulla, laajalla sivunnimihaulla tai tekstihaulla.
HMS Thrasher

HMS Thrasher on ollut neljän Britannian Kuninkaallisen laivaston aluksen nimenä.
HMS Thrasher (1804), 12-tykkinen priki
HMS Thrasher (1856), Albacore-luokan tykkivene
HMS Thrasher (1895), Quail-luokan torpedovenehävittäjä
HMS Thrasher (N37), T-luokan sukellusvene
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Thrasher”, voi hakea sivunnimihaulla, laajalla sivunnimihaulla tai tekstihaulla.
Happamuudensäätöaine

Esimerkki kahdesta happamuuden säätämiseen käytetystä aineesta omenasosepurkin tuoteselosteessa. Varsinaisesti happamuudensäätöaineeksi on  tuotteessa nimetty E330 (eli sitruunahappo), minkä lisäksi hapettumisenestoaineena käytetyllä E300:lla (eli askorbiinihapolla) on samoja vaikutuksia.
Happamuudensäätöaine on elintarviketeollisuudessa käytetty termi säilöntäaineesta, jonka vaikutus perustuu elintarvikkeen happamuuden lisäämiseen tai vähentämiseen. Elintarvikkeen muuttaminen pH-arvoa 6–8 happamammaksi tai emäksisemmäksi hidastaa bakteerien lisääntymistä, koska ne kasvavat parhaiten happamuudeltaan neutraalissa ympäristössä. Homeet ja hiivat kasvavat puolestaan parhaiten happamissa oloissa.
Happamuudensäätöaineena käytetään yleisimmin  happamuutta lisäävää happoa tai happamuutta vähentävää hapon suolaa. Happamuuden vähentämiseen voidaan käyttää myös emästä.
Elintarviketurvallisuusvirasto Evira on listannut happamuuden säätöön käytettäviä aineita noin 90 kappaletta. Ne ilmoitetaan useimmiten niin sanotuilla E-koodeilla, jotka koostuvat E-kirjaimesta ja kolminumeroisista numeroyhdistelmistä. Paljon käytetty happamuudensäätöaine on esimerkiksi omenahappo, jota käytetään laajasti makeisissa.
Happamuudensäätöaineiden ja happojen E-koodeja

| --- | --- |
 E 170 Kalsiumkarbonaatti (kalkki)  E 262 Natriumasetaatti (etikkahapon suola)  E 262 Natriumvetyasetaatti  E 263 Kalsiumasetaatti  E 270 Maitohappo (syntyy tavallisessa maitohappokäymisessä)  E 280 Propionihappo  E 281 Natriumpropionaatti  E 282 Kalsiumpropionaatti  E 283 Kaliumpropionaatti  E 296 Omenahappo (omenoissa)  E 297 Fumaarihappo  E 300 Askorbiinihappo (C-vitamiini)  E 301 Natriumaskorbaatti (askorbiinihapon suola)  E 302 Kalsiumaskorbaatti  E 315 Erytorbiinihappo  E 316 Natriummerytorbaatti  E 325 Natriumlaktaatti (maitohapon suola)  E 326 Kaliumlaktaatti  E 327 Kalsiumlaktaatti  E 330 Sitruunahappo (sitrushedelmissä)  E 331 Mononatriumsitraatti (sitruunahapon suola)  E 331 Dinatriumsitraatti  E 331 Trinatriumsitraatti  E 332 Monokaliumsitraatti  E 332 Trikaliumsitraatti  E 333 Monokalsiumsitraatti  E 333 Dikalsiumsitraatti  E 333 Trikalsiumsitraatti  E 334 L-Viinihappo  E 335 Mononatriumtartraatti (viinihapon suola)  E 335 Dinatriumtartraatti  E 336 Monokaliumtartraatti  E 336 Dikaliummtartraatti  E 337 Natriumkaliumtartraatti  E 338 Fosforihappo  E 339 Mononatriumfosfaatti (fosforihapon suola)  E 339 Dinatriumfosfaatti  E 339 Trinatriumfosfaatti  E 340 Monokaliumfosfaatti  E 340 Dikaliumfosfaatti  E 340 Trikaliumfosfaatti  E 341 Monokalsiumfosfaatti  E 341 Dikalsiumfosfaatti  E 341 Trikalsiumfosfaatti:  E 343 Monomagnesiumfosfaatti  E 343 Dimagnesiumfosfaatti  E 350 Natriummalaatti (omenahapon suola)  E 350 Natriumvetymalaatti  E 351 Kaliummalaatti  E 352 Kalsiummalaatti  E 352 Kalsiumvetymalaatti  E 353 Metaviinihappo  E 354 Kalsiumtartraatti  E 355 Adipiinihappo  E 356 Natriumdipaatti  E 357 Kaliumdipaatti  E 363 Meripihkahappo  E 380 Triammoniumsitraatti  E 500 Natriumseskvikarbonaatti  E 501 Kaliumkarbonaatti  E 501 Kaliumvetykarbonaatti  E 504 Magnesiumkarbonaatti  E 504 Magnesiunvetykarbonaatti  E 507 Suolahappo  E 513 Rikkihappo  E 514 Natriumsulfaatti (rikkihapon suola)  E 514 Natriumvetysulfaatti  E 515 Kaliumsulfaatti  E 515 Kaliumvetysulfaatti  E 516 Kalsiumsulfaatti  E 517 Ammoniumsulfaati  E 520 Alumiinisulfaatti  E 521 Alumiininatriumsulfaati  E 522 Alumiinikaliumsulfaatti  E 523 Alumiiniammoniumsulfaatti  E 524 Natriumhydroksidi (kaikki hydroksidit ovat voimakkaasti emäksisiä aineita)  E 525 Kaliumhydroksidi  E 526 Kalsiumhydroksidi  E 527 Ammoniumhydroksidi  E 528 Magnesiumhydroksidi  E 529 Kaliumoksidi  E 530 Magnesiumoksidi  E 574 Glukonihappo (glukoosin hajoamistuote)  E 575 Glukonodeltalaktoni  E 576 Natriumglukonaatti (glukoonihapon suola)  E 577 Kaliumglukonaatti  E 578 Kalsiumglukonaatti  E 927b Karbamidi
Pohjois-Suomen opiskelija-asuntosäätiö

PSOAS:n opiskelija-asuntoja Syynimaalla
Pohjois-Suomen opiskelija-asuntosäätiö (PSOAS) on Oulussa toimiva opiskelija-asuntoja rakennuttava, omistava, ylläpitävä ja vuokraava yleishyödyllinen asuntoyhteisö. Säätiöllä oli loppuvuonna 2018 yksiöitä 1 030, sekä 1 394 perhe- ja 1 419 soluasuntoa. Asuntopaikkoja oli yhteensä noin 5 400, ja yhteensä noin 5 300 vuokralaista.
Säätiö perustettiin vuonna 1971, perustajina Oulun yliopiston ylioppilaskunta, Domus Botnica -säätiö ja Pohjois-Suomen oppilasasuntolat Oy.